sagorsarker/bangla-wikipedia huggingface dataset:
প্রিয়াঙ্কা চোপড়া

প্রিয়াঙ্কা চোপড়া (; জন্ম: ১৮ জুলাই, ১৯৮২) একজন ভারতীয় হিন্দি চলচ্চিত্রের একজন চলচ্চিত্র অভিনেত্রী, সাবেক মিস ওয়ার্ল্ড, মানবহিতৈষী, লেখিকা, প্রযোজক ও কণ্ঠশিল্পী। ২০০০ সালে তিনি মিস ওয়ার্ল্ড উপাধি লাভ করেন। ভারতের অন্যতম সর্বোচ্চ পারিশ্রমিক গ্রহীতা এই অভিনেত্রী দুটি জাতীয় চলচ্চিত্র পুরস্কার ও পাঁচটি ফিল্মফেয়ার পুরস্কার-সহ অসংখ্য পুরস্কার অর্জন করেছেন। ২০১৬ সালে তিনি ভারত সরকার প্রদত্ত চতুর্থ বেসামরিক পুরস্কার পদ্মশ্রী অর্জন করেন এবং টাইম ম্যাগাজিন প্রকাশিত তালিকায় শীর্ষ ১০০ প্রভাবশালী নারী হিসেবে তালিকাভুক্ত হন। পরের দুই বছরে তিনি ফোর্বস বিশ্বের ১০০ সবচেয়ে ক্ষমতাধর নারী তালিকায় এবং ২০২২ সালে বিবিসির ১০০ নারী তালিকায় অন্তর্ভুক্ত হন।
চোপড়া মিস ওয়ার্ল্ড উপাধি লাভের পর ভারতীয় চলচ্চিত্র শিল্পে যোগদান করেন। ২০০২ সালে তামিল ভাষার "ঠামিজান" চলচ্চিত্রের মাধ্যমে তার অভিষেক হয়। ২০০৩ সালে "" চলচ্চিত্রের মাধ্যমে হিন্দি চলচ্চিত্রে আত্মপ্রকাশ করেন। তিনি বক্স অফিসে সফল "আন্দাজ" (২০০৩) ও "মুঝসে শাদী করোগী" (২০০৪) চলচ্চিত্রে প্রধান অভিনেত্রী হিসেবে অভিনয় করেন এবং "আন্দাজ" চলচ্চিত্রের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। ২০০৪ সালে প্রণয়ধর্মী থ্রিলার ধাঁচের "অ্যায়তরাজ" দিয়ে তার প্রথম সাফল্য আসে। ২০০৬ সালে তিনি "কৃষ" ও ""-এর মত শীর্ষ আয়কারী চলচ্চিত্রে শ্রেষ্ঠাংশে অভিনয় করেন এবং পরবর্তীকালে এই দুই চলচ্চিত্রের অনুবর্তী পর্ব "ডন ২" (২০১১) ও "কৃষ ৩" (২০১৩)-এও একই ভূমিকায় অভিনয় করেন। ২০০৮ সালে "ফ্যাশন" চলচ্চিত্রের মানসিকভাবে বিপর্যস্ত মডেল চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। চোপড়া এরপর "কমিনে" (২০০৯), "৭ খুন মাফ" (২০১১), "বর্ফী!" (২০১২), "ম্যারি কম" (২০১৪), "দিল ধড়কনে দো" (২০১৫) ও "বাজীরাও মাস্তানী" (২০১৫) চলচ্চিত্রে বিভিন্ন ধরনের চরিত্রে অভিনয় করে প্রশংসিত হন।
প্রিয়াঙ্কা চোপড়া ১৯৮২ সালের ১৮ জুলাই ভারতের বিহারের (বর্তমানে ঝাড়খণ্ড) জামশেদপুরে জন্মগ্রহণ করেন। তার পিতা অশোক চোপড়া এবং মাতা মধু চোপড়া দুজনেই ভারতীয় সেনাবাহিনীর চিকিৎসক। তার পিতা পাঞ্জাবি এবং আম্বালার অধিবাসী ছিলেন। তার মাতা ঝাড়খণ্ডের অধিবাসী। তার নানী মধ্য জ্যোৎস্না অখৌরি ছিলেন সাবেক বিহার মন্ত্রীসভার সদস্য এবং নানা মনোহর কিষাণ আখৌরি ছিলেন সাবেক কংগ্রেস রাজনীতিবিদ। প্রিয়াঙ্কার ভাই সিদ্ধার্থ তার থেকে সাত বছরের ছোট এবং পরিণীতি চোপড়া, মান্নারা চোপড়া ও মীরা চোপড়া তার চাচাত বোন। ২০১৮ সালের ১ ডিসেম্বর মার্কিন পপ তারকা নিক জোনাস ও প্রিয়াঙ্কা চোপড়া বিবাহ বন্ধনে আবদ্ধ হন। ২০২২ সালের জানুয়ারি মাসে এই দম্পতি সারোগেসি পদ্ধতিতে তাদের প্রথম সন্তান গ্রহণ করেন।
জামরুল

জামরুল (পাইন্যাল ফল) এর বৈজ্ঞানিক নাম: "Syzygium samarangense", ইংরেজি নাম:"Champoo" (থাই ভাষা থেকে), "wax apple", "love apple", "java apple", "royal apple", "bellfruit", "Jamaican apple", "water apple", "mountain apple", "cloud apple", "wax jambu", "rose apple", এবং "bell fruit"। এটি Myrtaceae পরিবারের Syzygium গণের অন্তর্ভুক্ত ফলের গাছ, বৃহত্তর সুন্দা দ্বীপপুঞ্জ, মালয় উপদ্বীপ এবং আন্দামান ও নিকোবর দ্বীপপুঞ্জকে অন্তর্ভুক্ত এমন একটি অঞ্চলে স্থানীয়, তবে প্রাগৈতিহাসিক সময়ে আরও বিস্তৃত অঞ্চলে প্রবর্তিত।
এক রকমের হালকা সবুজ রঙের মিষ্টি ফল। লাল রঙের জামরুলও পাওয়া যায়। এই ফলকে ঢাকাইয়া ভাষায় আমরূজ ও বলা হয়। দেশের কোনো কোনো অঞ্চলে সাদা জাম, মণ্ডল, নকট হিসাবেও পরিচিত। সাধারনত বীজ থেকে গাছ হয়, কিন্তু ডাল কেটে জলে রাখলে শেকড় জন্মায়।
এটি বাংলাদেশ, ভারত, ইন্দোনেশিয়া, ফিলিপাইন, সামোয়া, শ্রীলঙ্কা, থাইল্যান্ড ইত্যাদি দেশে জন্মে। ক্রান্তীয় অঞ্চলে জামরুলের ব্যাপক চাষ হয়।
রোগপ্রতিরোধ:
জামরুল গাছে পোকা-মাকড় ও রোগবালাইয়ের তেমন কোনে উপদ্রব দেখা যায় না। কচি পাতা খেকো পোকার আক্রমণ কদাচিৎ দেখা যায়। এদের দমনের জন্য  প্রতি লিটার জলে ২ মিলি সুমিথিয়ন মিশিয়ে আক্রান্ত গাছে স্প্রে করতে হবে।
আতা

আতা হল "অ্যানোনা" ("Annona") গণের এক ধরনের যৌগিক ফল। এটি শরিফা, মেওয়া বা মাদার নামেও পরিচিত। এই ফলের ভিতরে থাকে ছোট ছোট কোষ। প্রতিটি কোষের ভেতরে থাকে একটি করে বীজ, বীজকে ঘিরে থাকা নরম ও রসালো অংশই খেতে হয়। পাকা ফলের বীজ কালো এবং কাঁচা ফলের বীজ সাদা। বীজ বিষাক্ত। এটি গুচ্ছিত ফল অর্থাৎ একটি মাত্র পুষ্পের মুক্ত গর্ভাশয়গুলো হতে একগুচ্ছ ফল উৎপন্ন হয়।
"অ্যানোনা" গণের অন্যান্য প্রজাতি যেমন নোনা ("A. reticulata") ও লক্ষণ ফলের ("A. muricata") চেয়ে এই প্রজাতি বেশি জনপ্রিয়।
ইংরেজিতে একে "সুগার অ্যাপল" (sugar-apple), "সুগার পাইন্যাপেল" (sugar-pineapple) বা "সুইটসপ" (sweetsop) বলা হয়। হিন্দিসহ বেশকিছু ভারতীয় ভাষায়ও এটি "শরিফা" বা "সরীফা" নামেই পরিচিত যদিও হিন্দিতে এর আরেক নাম "সীতাফল"।
বর্তমানে সাতটি এনোনা (Annona) গণভুক্ত প্রজাতি এবং একটি সংকর জাত পৃথিবীজুড়ে বাড়ির আশেপাশে বা বাণিজ্যিক ভিত্তিতে চাষ করা হয়। সবগুলোই সুস্বাদু ফল। 
জনপ্রিয় প্রজাতিগুলো হচ্ছে—
এছাড়া ‘থাই লেসার্ড’ এবং ‘কাম্পং মভ’ (Thai-Lessard, Kampong-Mauve) নামে এর দুটি প্রকরণ (variety) দক্ষিণ পূর্ব এশিয়ায় পাওয়া যায়। 
আতার আদিবাস ভারত। বাংলাদেশ ও ভারতে এটি বসতবাড়ীর আঙিনায় এবং বনে-জঙ্গলে জন্মে থাকে। তবে থাইল্যান্ড, অস্ট্রেলিয়া ও মার্কিন যুক্তরাষ্ট্রে এর বাণিজ্যিক চাষাবাদ হয়ে থাকে। আতা গাছ গুল্ম জাতীয় উদ্ভিদ। গাছের আকার মাঝারি খুব বড় নয় ; উচ্চতায় ৩ থেকে ৫ মিটার। শীতকালে এর পাতা ঝরে যায় এবং বসন্তকালে নতুন পাতা গজায়, ফুল ধরে। পাতার আকৃতি বল্লমের মতো, অগ্রভাগ সরু। এর ফুল দেখতে কাঁঠালি চাঁপার মতো যার রঙ হালকা সবুজ থেকে সবুজাভ হলুদ হয়ে থাকে। কাঁচা ফল খাওয়া যায় না। বেলে দো-আঁশ মাটিতে আতা গাছ ভাল জন্মে । বীজ থেকে এর চারা করা হয়। এপ্রিল থেকে জুন মাসের মধ্যে ফুল ধরে এবং ৪/৫ মাসের মধ্যে আগস্ট থেকে সেপ্টেম্বর মাসের মধ্যে ফল পেকে যায়। আতাফল হৃৎপিণ্ড আকৃতির হয়ে থাকে। এতে প্রচুর পরিমাণে আমিষ ও শর্করা জাতীয় খাদ্যোপদান রয়েছে। পাকা আতার শাঁস মিষ্টি হয়ে থাকে। খাওয়ার সময় জিভে চিনির মতো মিহি দানা দানা লাগে। এর কিছু ভেষজ গুণ রয়েছে। যেমন পাকা আতার শাঁস বলকারক, বাত-পিত্তনাশক ও বমনরোধক।
পাকা ফল সুমিষ্ট হওয়ার কারণে অনেক সময়ই পোকার সংক্রমণ হয়, সাদা রঙের পোকা দ্বারা আক্রান্ত হয় ফল।
এর খাদ্যআঁশ হজমশক্তি বৃদ্ধি করে।
অপুষ্টিজনিত সমস্যায় আতাফলের রস বেশ উপকারী।
বেল (ফল)

বেল একটি পুষ্টিকর এবং উপকারী ফল। কাঁচা পাকা দুই অবস্থায়ই সমান উপকারী। কাঁচা-বেল ডায়রিয়া ও আমাশয় রোগে ধন্বন্তরী। পাকা বেলের শরবত সুস্বাদু। বেলে রয়েছে প্রচুর পরিমাণে ভিটামিন এ, ভিটামিন সি এবং ক্যালসিয়াম, ফসফরাস ও পটাশিয়ামের মত মূল্যবান পুষ্টি উপাদান। বেলকে বলা হয় শ্রীফল কারণ হিন্দুদের পূজা-অর্চনায় বেলের পাতা ও ফল ব্যবহার করা হয়। হিন্দুরা বেল কাঠ পবিত্র জ্ঞান করে বিধায় কখনো বেল কাঠ পুড়িয়ে রান্না করে না।
বেল গাছের বৈজ্ঞানিক নাম: "Aegle marmelos" Correa (syn. Feronia pellucida Roth, Crataeva marmelos L)। বেল রুটাসি (Rutaceae) অর্থাৎ লেবু পরিবারের সদস্য। এর সংস্কৃত নাম বিল্ব। বেলের জন্ম ভারতবর্ষে। বেল গাছ বড় ধরনের বৃক্ষ যার উচ্চতা প্রায় ১০-১৬ মিটার। শীতকালে সব পাতা ঝরে যায়, আবার বসন্তে নতুন পাতা আসে। পাতা ত্রিপত্র যুক্ত, সবুজ, ডিম্বাকার ; পত্র ফলকের অগ্রভাগ সূঁচাল। ফুল হালকা সবুজ থেকে সাদা রঙের। বোঁটা ছোট, ৪-৫টি পাঁপড়ি থাকে, পুংকেশর অসংখ্য, গর্ভাশয় বিস্তৃত ও কেন্দ্রস্থল খোলা। ফুলে মিষ্টি গন্ধ আছে। ফল বড়, গোলাকার, শক্ত খোসা বিশিষ্ট। ফলের ভিতরে শাঁস ৮-১৫টি কোয়া বা খণ্ডে বিভক্ত থাকে। প্রতিটি ভাগে বা খণ্ডে চটচটে আঠার সাথে অনেক বীজ লেগে থাকে। কাঁচা ফলের রঙ সবুজ, পাকলে হলদে হয়ে যায়। ভিতরের শাঁসের রঙ হয়ে যায় কমলা বা হলুদ। পাকা বেল থেকে সুগন্ধ বের হয়। পাকা বেল গাছ থেকে ঝরে পড়ে। গাছ যখন ছোট থাকে তখন তাতে অনেক শক্ত ও তীক্ষ্ণ কাঁটা থাকে। গাছ বড় হলে কাঁটা কমে যায়।
অনেকে মনে করেন প্রতিদিন একটি করে বেল পাতা ঘি দিয়ে ভেজে চিনি সহ খেলে স্মৃতিশক্তির উন্নতি ঘটে।
বেল পাতা ত্রিফলক যুগ্মপত্র। অর্থাৎ একটা বোটায় তিনটি করে পাতা থাকে। 
হিন্দুদের শিবপূজায় ত্রিনয়নের প্রতীক হিসাবে বিল্বপত্র ব্যবহার হয়। বেল পাতায় aegeline নামক এক প্রকার উপাদান থাকে যা ওজন কমানোর কাজে ব্যবহৃত হয়। ২০১৪ সালে হওয়ায় দ্বীপে ৯৭ জন মানুষ aegeline দিয়ে তৈরি OxyElitePro ঔষুধ ব্যবহার করে হেপাটাইটিস রোগের শিকার হন। তাদের মধ্যে ৭২ জন aegeline সমৃদ্ধ OxyElite Pro ব্যবহার করার কথা স্বীকার করেন। এটা ব্যবহারের ফলে উচ্চ রক্তচাপ বেড়ে গিয়ে হার্ট এট্যাক বা হৃদ রোগ ও মানসিক ভারসাম্যহীনতার মতো সমস্যা হতে পারে । এটি ব্যবহারের ফলে যকৃত বা লিভারের প্রভূত ক্ষতি হয়।
১০০ গ্রাম বেলের শাঁসে থাকে: পানি 54.96-61.5 গ্রাম, আমিষ 1.8-2.62 গ্রাম ; স্নেহপদার্থ 0.2-0.39 গ্রাম ; শর্করা 28.11-31.8 গ্রাম ; ক্যারোটিন 55 মিলিগ্রাম ; থায়ামিন 0.13 মিলিগ্রাম ; রিবোফ্ল্যাভিন ১.১৯ মিলিগ্রাম ;নিয়াসিন ১.১ মিলিগ্রাম ; এসকর্বিক এসিড ৮ - ৬০ মিলিগ্রাম ; এবং টারটারিক এসিড ২.১১ মিলিগ্রাম।
বেল কোষ্ঠকাঠিন্য দূর করে ও আমাশয়ে উপকার করে। আধাপাকা সিদ্ধ ফল আমাশয়ে অধিক কার্যকরী। বেলের শরবত হজমশক্তি বাড়ায় এবং তা বলবর্ধক। বেলের পাতার রস মধুর সাথে মিশিয়ে পান করলে চোখের ছানি ও জ্বালা উপশম হয়। পাতার রস, মধু ও গোল মরিচ এর গুঁড়া মিশিয়ে পান করলে জন্ডিস রোগ নিরাময় হয়। পেট খারাপ, আমাশয়, শিশুর স্মরণ শক্তি বাড়ানোর জন্য বেল উপকারী। বেলে প্রচুর ভিটামিন সি আছে। এই ভিটামিন সি শরীরের রোগ প্রতিরোধ ক্ষমতা বাড়ায়। বেল নিয়মিত খেলে কোলন ক্যানসার হওয়ার আশঙ্কা অনেকাংশে কমে যায়।
উদ্বায়ী তেল
পাতায় নানা উপক্ষার (Alkaloid) আছে:
তাই পাতা খেলে গর্ভপাত বা বন্ধ্যাত্ব হতে পারে বলে মনে করা হয়।
গাছের ছাল Celebes দেশে মাছ মারা বিষ হিসাবে ব্যবহার হয়।
ফুটি

ফুটি, বাঙ্গী বা বাঙ্গি বা কাঁকুড় এক রকমের শশা জাতীয় ফল। ছোট এবং লম্বাটে জাতকে চিনাল বলা হয়। ফুটি বেশ বড় আকারের হয়, কাঁচা ফল সবুজ, পাকলে হলুদ রঙের হয় এবং ফেটে যায়। ফলের বাইরের দিকটা মিষ্টি কুমড়ার মত হালকা ডোরা কাটা খাঁজযুক্ত। খেতে তেমন মিষ্টি নয়, বেলে বেলে ধরনের। এর ভেতরটা ফাঁপা থাকে। ফুটির বৈজ্ঞানিক নাম "Cucumis melo" এবং ইংরেজি নাম melon। অবশ্য কাছাকাছি ধরনের অনেক মেলন জাতীয় বিভিন্ন প্রজাতি ও প্রকরণের ফল আছে যেগুলোর মধ্যে ভুল বোঝাবুঝির সম্ভাবনা রয়েছে। বাঙ্গিতে রয়েছে প্রচুর পরিমাণে খাদ্যআঁশ, যা হজমশক্তি বৃদ্ধিতে সাহায্য করে। এটা সাধারণত বেলে মাটিতে জন্মায়। ফুটি কাঁচা অবস্থাতেও খাওয়া যায়। আবার পাকা ফুটি গুড় দিয়ে খেতে খুবই ভালো লাগে।
সাধারণত আমাদের দেশে দুই ধরনের বাঙ্গি দেখা যায়।
বাংলাদেশে নভেম্বর থেকে ফেব্রুয়ারি মাসের মধ্যেই বীজ বপন করতে হয়।
বাঙ্গি এমন একটি ফল যা নানা রোগের উপকার করে থাকে।বাঙ্গি ডায়াবেটিস,উচ্চরক্তচাপ,অ্যাসিডিটি, আলসার, নিদ্রাহীনতা, ক্ষুধামান্দ্যসহ অনেক রোগের প্রতিকার করে থাকে। বাঙ্গি আমাদের দেহের ওজন কমাতে সাহায্য করে। ত্বকের নানা রকমের সমস্যা দূর করতে বাঙ্গি সাহায্য করে থাকে।বাঙ্গি গর্ভবতী মহিলাদের জন্য নানা রকমের উপকার সাধন করে।
চালতা

চালতা বা চালিতা বা চাইলতে (বৈজ্ঞানিক নাম: "Dillenia indica" ইংরেজি নাম: Elephant Apple) এক রকমের ভারতবর্ষীয় উদ্ভিদ। চালতার ফল খুব আদরণীয় নয়। এই ফল দিয়ে চাটনি ও আচার তৈরি হয়। গাছটি দেখতে সুন্দর বলে শোভাবর্ধক তরু হিসাবেও কখনো কখনো উদ্যানে লাগানো হয়ে থাকে।
চালতার জন্ম দক্ষিণ-পূর্ব এশিয়ায়। এটি বাংলাদেশ, ভারত, শ্রীলঙ্কা, চীন, ভিয়েতনাম, থাইল্যান্ড, মালয়েশিয়া, ইন্দোনেশিয়া ইত্যাদি দেশে জন্মে।
চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকে। পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।
ফল টক বলে চালতার আচার, চাটনি, টক ডাল অনেকের প্রিয় খাদ্য। পাকা ফল পিষে নিয়ে নুন-লংকা দিয়ে মাখালে তা বেশ লোভনীয় হয়। গ্রাম এলাকায় সাধারণত জঙ্গলে এ গাছ জন্মে ; কখনো কখনো দু’একটি গাছ বাড়ির উঠানে দেখা যায়। চালতা ফলের যে অংশ খাওয়া হয় তা আসলে ফুলের বৃতি। প্রকৃত ফল বৃতির আড়ালে লুকিয়ে থাকে। ফল বাঁকানো নলের মত ; ভিতরে চটচটে আঠার মধ্যে বীজ প্রোথিত থাকে। চালতা অপ্রকৃত ফল; মাংসল বৃতিই ভক্ষণযোগ্য।
বর্ষার পর ফল পাকে, শীতকাল পর্যন্ত ফল পাওয়া যায়। পাকা ফলের বীজ থেকে চারা তৈরি করা যায়। গাছে ফল পাকলে যদি তা না পাড়া হয় তবে সে ফল থেকে বীজ আপনাআপনি মাটিতে ঝরে পড়ে ; অনুকূল পরিবেশে তা থেকে চারা গজায়। এজন্য চালতা তলায় প্রায়শ: ছোট ছোট অনেক চারা দেখা যায়। এসব চার তুলে বাগানে লাগিয়ে দিলেও গাছ হয়। তবে বীজ থেকে করা চারার গাছ ফল ধরতে ৬-৭ বছর লেগে যায়। গাছ বাঁচে কম-বেশি ২৫-৩০ বছর। শাখা কলম বা কাটিং করেও চালতার চারা তৈরি করা যায়। সেসব কলমে দ্রুত ফল ধরে।
ক্যারোলাস লিনিয়াস প্রথম ১৭৫৯ সালে তার বই "Systema Naturae" তে উল্লেখ করেন।
শ্রাবণ মেঘের দিন

শ্রাবণ মেঘের দিন ১৯৯৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন বাংলাদেশের জনপ্রিয় কথা সাহিত্যিক হুমায়ুন আহমেদ। এবং তারই লেখা "শ্রাবণ মেঘের দিন" উপন্যাস অবলম্বনে নূহাশ চলচ্চিত্রের ব্যানারে ছবিটি নির্মাণ করা হয়। এর আগে ১৯৯৪ সালে তিনি "আগুনের পরশমণি" এবং পরে ২০০০ সালে দুই দুয়ারী নির্মাণ করেন। ছবির গুরুত্বপূর্ণ কিছু চরিত্রে অভিনয় করেন জাহিদ হাসান, শাওন, মাহফুজ আহমেদ, আনোয়ারা, মুক্তি, গোলাম মোস্তফা,সালেহ আহমেদ ও ডাঃ এজাজ।
শ্রাবণ মেঘের দিন চলচ্চিত্রে নৌকা বাইচ, গায়কদের গানের আসর, গায়ে হলুদের গান ইত্যাদির মাধ্যমে হুমায়ূন আহমেদ বাংলাদেশের লোকজ সংস্কৃতিকে তুলে ধরেন।
“মতি” (জাহিদ হাসান) একজন গাতক (গায়ক)। তাকে মনে মনে ভালবাসে ঐ গ্রামেরই একটি মেয়ে “কুসুম” (শাওন)। তার গানের গলাও খুব ভাল, সে সবসময় ভাবে মতি মিয়াকে নিয়ে একটা গানের দল করে দেশে দেশে ঘুরে বেড়াবে। কিন্তু ঢাকা থেকে আসা ঐ গ্রামের জমিদার (গোলাম মোস্তফা) নাতনি “শাহানা”কে (রুমানা ইসলাম মুক্তি) ভালো লাগে মতির, তবে জানে না শাহানা তাকে একজন ভালো মানুষ হিসেবে মুল্যায়ন করে মাত্র। এদিকে কুসুমের বাবা উজান থেকে একটি ছেলে “সুরুজ”কে (মাহফুজ আহমেদ) নিয়ে আসে কুসুমের সথে বিয়ে দেয়ার জন্য। ঐ গ্রামের বাসিন্দা “পরান” (এজাজুল ইসলাম) এর স্ত্রী (শামীমা নাজনীন) প্রসব বেদনায় ছটফট করছিল। জমিদারের নাতনি শাহানা একজন ডাক্তার, এই ভেবে মতি মিয়া তাকে ডেকে আনে। শাহানা এসে বুঝতে পারে উনার পেটের বাচ্চা উল্টে আছে। সে বইতে পড়েছে এর চিকিৎসার ব্যাপারে কিন্তু বাস্তবে কখনো করেনি, তবুও কোন উপায় না দেখে সাহস করে সেই সন্তান স্বাভাবিক ভাবে ডেলিভারি করাতে সক্ষম হয়। এবং যে জমিদারকে এলাকার সবাই ঘৃণার চোখে দেখত তারা সবাই এখন তাকে সম্মান করে। একদিকে কুসুমের বিয়ের আয়োজন চলছে অন্যদিকে জমিদারের নাতনিরা ঢাকায় ফিরে যাচ্ছে জমিদারসহ। জমিদার ১৯৭১ সালে বাংলাদেশের স্বাধীনতা যুদ্ধের সময় পাকিস্তানি মিলিটারিদের বিভিন্ন ভাবে সহায়তা করেছিল, তাই গ্রামের সবার কাছে ক্ষমা চেয়ে তার জমিদার বাড়ি একটি হাসপাতালের জন্য দান করে বিদায় নেয়, আর তাই গ্রামের প্রায় সবাই চলে আসে তাদের বিদায় জানাতে। কুসুম বাড়িতে একা মতিকে না পাওয়ার কষ্টে সে বিষ পান করে, কুসুমের মা টের পেয়ে সবাইকে ডাকে এবং তাকে নিয়ে মতি আর সুরুজ নৌকায় ছোটে ডাক্তার শাহানাকে ধরতে, কিন্তু মাঝপথেই সোয়া চান পাখি চিরনিদ্রায় শায়িত হয়।
--আর মতি গাতক গেয়ে উঠে "শুয়া চান পাখি আমি ডাকিতাছি তুমি ঘুমাইছো নাকি..."।
শ্রাবণ মেঘের দিন ছবির সংগীত পরিচালনা করেন মকসুদ জামিল মিন্টু। হুমায়ূন আহমেদ এই ছবিতে ময়মনসিংহের লোককবি ও গায়ক উকিল মুন্সীর কয়েকটি গান ব্যবহার করেন। গানগুলোতে কণ্ঠ দিয়েছিলেন বারী সিদ্দিকী। এ ছবিতেই গীতিকার হিসেবে হুমায়ূন আহমেদের আত্মপ্রকাশ ঘটে।
মুকসুদপুর উপজেলা

মুকসুদপুর উপজেলা গোপালগঞ্জ জেলার অন্তর্গত একটি উপজেলা যা ১৭টি ইউনিয়ন নিয়ে গঠিত। এটি ঢাকা বিভাগের অধীন গোপালগঞ্জ জেলার ৫টি উপজেলার মধ্যে একটি এবং গোপালগঞ্জ জেলার সর্ব উত্তরে অবস্থিত।
মুকসুদপুর উপজেলার আয়তন ৩০৯.৬৩ বর্গ কিমি। এটি ২৩°১০´ থেকে ২৩°২২´ উত্তর অক্ষাংশ এবং ৮৯°৪৮´ থেকে ৯০°০৮´ পূর্ব দ্রাঘিমাংশে অবস্থিত। মুকসুদপুর উপজেলার উত্তরে ফরিদপুর জেলার নগরকান্দা উপজেলা ও ভাঙ্গা উপজেলা, দক্ষিণে গোপালগঞ্জ সদর উপজেলা ও কাশিয়ানী উপজেলা, পূর্বে ফরিদপুর জেলার ভাঙ্গা উপজেলা ও মাদারীপুর জেলার রাজৈর উপজেলা, পশ্চিমে কাশিয়ানী উপজেলা ও ফরিদপুর জেলার বোয়ালমারী উপজেলা।
মুকসুদপুর থানা গঠিত হয়েছিল ১৯৬১ সালে৷ বর্তমানে এটি উপজেলা৷ এই উপজেলার একটি পৌরসভা (১৬.৭৭ বর্গ কিঃ মিঃ), ২২২ টি মৌজা, ২৭০ টি গ্রাম আছে৷ এ উপজেলাটিতে প্রায় ২৮৯৪০৬ জনের বসবাস। শিক্ষার হার প্রায় ৪৭ শতাংশ।
মুকসুদপুর উপজেলার জনগোষ্ঠীর আয়ের প্রধান উৎস কৃষি যা মোট আয়ের ৬৩%। এছাড়া আয়ের অন্যান্য উৎসের মধ্যে অকৃষি শ্রমিক ২.১৪%, শিল্প ০.৫৩%, ব্যবসা ১৩.০৫%, পরিবহন ও যোগাযোগ ১.২১%, চাকরি ৮.৯%, নির্মাণ ২.৪%, ধর্মীয় সেবা ০.২২%, রেন্ট অ্যান্ড রেমিটেন্স ০.৭% এবং অন্যান্য ৭.৮৫%। এই উপজেলায় উৎপাদিত প্রধান ফসল হচ্ছে ধান, পাট, সরিষা, ডাল, আখ, গম, পান, পিঁয়াজ, মিষ্টি আলু এবং শাকসবজি ইত্যাদি। উৎপাদিত ফলের মধ্যে আম, কাঁঠাল, কলা, পেঁপে, নারিকেল, তাল, পেয়ারা, লেবু, লিচু অন্যতম। এছাড়াও এই উপজেলায় বাণিজ্যিকভাবে মাছ, গবাদিপশু ও হাঁস-মুরগির চাষ করা হয়। এ উপজেলার চান্দার বিল এলাকায় পীট কয়লার সন্ধান পাওয়া গেছে।
২০১১ সালের হিসাব অনুযায়ী মুকসুদপুরের গড় সাক্ষরতার হার শতকরা ৫২.৫%; (পুরুষ ৫৪.৮%, নারী ৫০.৫%)। এ উপজেলায় ১২৮টি সরকারি প্রাথমিক বিদ্যালয়, ৬১টি রেজিস্টার্ড প্রাথমিক বিদ্যালয়, ৭টি কিন্ডারগার্টেন স্কুল, ৯টি কমিউনিটি প্রাথমিক বিদ্যালয়, ৪৩টি বেসরকারি মাধ্যমিক বিদ্যালয়, ১টি সরকারি ও ৪টি বেসরকারি কলেজ, ৮১টি মাদ্রাসা, ৪৪টি কওমি মাদ্রাসা এবং ১৯টি এবতেদায়ী মাদ্রাসা রয়েছে। উল্লেখযোগ্য শিক্ষা প্রতিষ্ঠানের মধ্যে রয়েছে।-
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। দেশের অন্যান্য অঞ্চলের মত এই অঞ্চলেও অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ৫০শয্যা বিশিষ্ট একটি সরকারি হাসপাতালের সাথে সাথে ৪টি বেসরকারি হাসপাতাল রয়েছে। ১৩টি স্বাস্থ্য ও পরিবার কল্যাণ কেন্দ্র, ১টি পরিবার পরিকল্পনা ক্লিনিক, ১টি মিশনারি হাসপাতাল রয়েছে।
মুকসুদপুর উপজেলার মোট ১৬টি ইউনিয়নের সাথে উপজেলা সদরের যোগাযোগ ব্যবস্থা ভালো। জেলা সদরের সাথে যোগযোগ অত্যন্ত চমৎকার, সড়ক পথে দূরত্ব ৬০ কিলোমিটার এবং যেতে ১ ঘণ্টা ৩০ মিনিট সময় লাগে। মুকসুদপুর হতে প্রতিদিন বাস জেলা সদরের উদ্দেশ্যে ছেড়ে যায়। মুকসুদপুর উপজেলা থেকে গোপালগঞ্জ জেলার দুরত্ব ৬০ কিঃ মিঃ। জেলা সড়ক (ফরিদপুর-বোয়ালমারী-মুকসুদপুর) মুকসুদপুরকে ফরিদপুর জেলার সাথে স্থলপথে সংযুক্ত করেছে।
মুকসুদপুরের উল্লেখযোগ্য নদী কুমার। মুকসুদপুর উপজেলার মধ্য দিয়ে কুমার নদী বয়ে গেছে। নদীর দুই তীর পানি উন্নয়ণ বোর্ড কর্তৃক বেড়ী বাধ নির্মাণ করা আছে। এছাড়াও মুকসুদপুর উপজেলার মধ্য দিয়ে মধুমতি বিলরুট ক্যানেল বয়ে গেছে।
কাশিয়ানী উপজেলা

কাশিয়ানী বাংলাদেশের গোপালগঞ্জ জেলার অন্তর্গত একটি উপজেলা। এই উপজেলার আয়তন- ৩০০ ব:কি:মি:। অবস্থানগত দিক দিয়ে এটি গোপালগঞ্জের সবচেয়ে গুরুত্বপূর্ণ উপজেলাও বটে। কাশিয়ানীতে রয়েছে দেশের প্রথম পাঁচমুখী জংশন। অন্যদিকে ভাটিয়াপাড়া গোলচত্বর ভাঙ্গার পর দক্ষিণাঞ্চলের দ্বিতীয় প্রবেশদ্বার হিসেবে বিবেচিত যেখান দিয়ে ১১ জেলার সাথে সরাসরি সংযোগ রয়েছে। দক্ষিণাঞ্চলের প্রথম ফ্লাইওভার রয়েছে কাশিয়ানীতেই। এছাড়াও দেশের প্রথম ছয়লেন বিশিষ্ট সেতুও (মধুমতী সেতু) কাশিয়ানীতেই রয়েছে। যোগাযোগের কেন্দ্রবিন্দু ছাড়াও ধর্মীয় এবং ঐতিহ্যগতভাবেও কাশিয়ানী বেশ সমৃদ্ধ একটি অঞ্চল।
কাশিয়ানী উপজেলা ৩০১৪' উত্তর অক্ষাংশ এবং ৮৯১২' পূর্ব দ্রাঘিমাংশে অবস্থিত। কাশিয়ানী উপজেলার উত্তরে ফরিদপুর জেলার বোয়ালমারী উপজেলা, দক্ষিণে গোপালগঞ্জ সদর উপজেলা, পূর্বে মুকসুদপুর উপজেলা ও গোপালগঞ্জ সদর উপজেলা, পশ্চিমে নড়াইল জেলার লোহাগড়া উপজেলা ও ফরিদপুর জেলার আলফাডাঙা উপজেলা। মধুমতি নদী ও চন্দনা-বারাশিয়া নদী ও বারাসাতের খাল কাশিয়ানীকে অন্য উপজেলা হতে পৃথক করেছে।
কাশিয়ানী উপজেলায় মোট ১৪ ইউনিয়ন ও ১৫৩ টি মৌজা আছে।
ইউনিয়নসমূহ
এককালের একটি বিখ্যাত গ্রাম। এখন গোপালগঞ্জ জেলার একটি উপজেলা। কাশিয়ানী-ভাটিয়াপাড়া রেলপথ এই উপজেলার যোগাযোগের একটি বড় মাধ্যম। মধুমতি নদী এবং বারাশিয়া নদীও এই উপজেলার মূখ্য নৌপথ। নওয়াব আলীবর্দি খাঁর আমলে এই গ্রামের জমিদার ছিলেন বাবু দর্পনারায়ণ সেন। নিজ গ্রামে তিনি স্থাপন করেছিলেন কাশীনাথ দেবের ৫টি মূর্তি সহ ৫টি সুদৃশ্য মন্দির। কাশীনাথ দেবের নামানুসারে দর্পনারায়ণ সেনের গ্রামটির নাম হয়ে যায় কাশিয়ানী। অন্যমতে শোনা যায় যে, এ অঞ্চলে পূর্বে প্রচুর কাশফুল হতো, এজন্য এ উপজেলার নাম হযেছে কাশিয়ানী। ভটিয়াপাড়া ও ফুকরা মুক্তিযুদ্ধের স্মৃতি বিজড়িত স্থান, ওড়াকান্দি ঠাকুরবাড়ী সমধিক পরিচিত তীর্থস্থান। ১৯০৮ সালে মুকসুদপুরকে ভেঙ্গে কাশিয়ানী একটি সতন্ত্র থানা হিসেবে প্রতিষ্ঠিত হয়। ১৯৮৩ সালে কাশিয়ানী মানউন্নিত থানায় রম্নপান্তরিত হয়।
জনসংখ্যা ২,২৮,৬৪৭ জন। ঘনত্ব- ৭৬২ জন (প্রতি ব:কি:মি:)৷
এই উপজেলার কিছু শিক্ষাপ্রতিষ্ঠান হলো:
কাশিয়ানী উপজেলায় তিনটি নদী আছে। সেগুলো হচ্ছে মধুমতি নদী,চন্দনা-বারাশিয়া নদী ও বাসারাতের খাল।
গোবরা-কাশিয়ানী একক ডিজেল রেলপথ এই উপজেলার মধ্য দিয়ে গিয়েছে। 
ঢাকা - খুলনা মহাসড়ক এন৭-এর অংশ এন৮০৫ উপজেলার মধ্য দিয়ে গিয়েছে।
পশ্চিমভাগে অবস্থিত মধুমতি নদী-এ ওপর কালনা সেতু মধুমতি সেতু এর মাধ্যমে খুলনা বিভাগ-এর সাথে যুক্ত।
সরকারি এস কে কলেজ
(হিরন্য কান্দি)শতবর্ষী আম গাছ
লেত্রঁজে

লেত্রঁজে () ফরাসি সাহিত্যিক আলবেয়ার কাম্যু রচিত প্রথম উপন্যাস, যা ফ্রান্সের গায়িমার প্রকাশনী থেকে ১৯৪২ সালে প্রথম প্রকাশিত হয়। উপন্যাসটি এ পর্যন্ত আটষট্টিটি ভাষায় অনূদিত হয়েছে। উপন্যাসের কাহিনী ফরাসি আলজেরিয় একজন উদাসীন বসতি স্থাপনকারী মারসল্টেকে নিয়ে, যিনি তার মায়ের অন্ত্যেষ্টিক্রিয়ার কয়েক সপ্তাহ পরে আলজিয়ার্স একজন নামহীন আরব ব্যক্তিকে হত্যা করেছিলেন। হত্যাকাণ্ডের পূর্বে এবং পরে মারসল্টের প্রথম-ব্যক্তির বর্ণনা উপস্থাপন করে গল্পটি দুটি অংশে বিভক্ত।
১৯৪১ সালের মে মাসের মধ্যে কামু এর প্রাথমিক পাণ্ডুলিপি সম্পূর্ণ করেন, যেটি অঁদ্রে মাল্‌রো, জিন পলহান এবং রেমন্ড কুইনিউ দ্বারা সংশোধনের পরামর্শ দেওয়া হয়েছিল এবং পরে চূড়ান্ত সংস্করণে গৃহীত হয়েছিল। উপন্যাসটির মূল ফরাসি ভাষার প্রথম সংস্করণটি ১৯৪২ সালের ১৯ মে গায়িমার দ্বারা এটির মূল শিরোনামে প্রকাশিত হয়েছিল। সেই বছরের জুন থেকে বইয়ের দোকানে উপলব্ধ হয়েছিল এবং প্রাথমিকভাবে এটি ৪,৪০০ কপির মধ্যে সীমাবদ্ধ ছিল, যে সংখ্যা এত কম ছিল যে এটি বেস্টসেলার হতে পারেনি। ফ্রান্সের নাৎসি দখলের সময় প্রকাশিত হবার কাড়নে এটি প্রোপাগান্ডা-স্টাফেল দ্বারা সেন্সরশিপ বা বাদ ছাড়াই বিক্রি হয়েছিল।
বইটির ব্রিটিশ ইংরেজি অনুবাদগুলির শিরোনাম সচরাচর "দ্য আউটসাইডার" () এবং মার্কিন অনুবাদগুলির শিরোনাম "দ্য স্ট্রেঞ্জার" () রাখা হয়। মূল ফরাসি থেকে নয়, বরং ইংরেজি অনুবাদ থেকে বাংলা অনুবাদ করা হয় বলে প্রায়শ বাংলা অনূদিত গ্রন্থগুলির শিরোনাম হিসেবে "দ্য আউটসাইডার"-এর আধিক্য পরিলক্ষিত হয়।
এটি বিশ্বের তৃতীয় সর্বাধিক পঠিত ফরাসি উপন্যাস। অঁতোয়ান দ্য স্যাঁত-এগজ্যুপেরি রচিত "ল্য প্যতি প্রাঁস" ("ক্ষুদে রাজকুমার") এবং জুল ভার্ন রচিত "ভাঁ মিল লিও সু লে মের" ("টুয়েন্টি থাউজ্যান্ড লীগস আন্ডার দ্য সী") এক্ষেত্রে প্রথম ও দ্বিতীয়। ১৯৬৭ সালে লুচিনো ভিসকন্তি-র পরিচালনায় প্রথমবারের মতো উপন্যাসটির চলচ্চিত্রে রূপায়ন হয়।
শায়খ আবদুর রহমান

শায়খ আবদুর রহমান, (মৃত্যু: মার্চ ৩০, ২০০৭) জামাতুল মুজাহিদিন বাংলাদেশ বা জেএমবির সর্বোচ্চ নেতা।
২০০৫ সালের ১৭ আগস্ট দেশের ৬৩টি জেলায় (মুন্সীগঞ্জ বাদে) এক সাথে বোমা হামলা চালিয়েছিল জেএমবি। গত শতকের শেষ দশকে গঠিত এই দলটি রাজশাহীর বাগমারায় উগ্র বামপন্থীদের দমনের নামে অনেকগুলি নৃশংস হত্যাকাণ্ড ঘটিয়েছিল। সরকার জেএমবি-সহ চারটি দল নিষিদ্ধ করে। ঝালকাঠির দুই বিচারককে হত্যা দায়ে আবদুর রহমান, সিদ্দিকুল ইসলাম বাংলা ভাই, আতাউর রহমান সানি, আবদুল আউয়াল, খালেদ সাইফুল্লাহ ও সালাহউদ্দিনকে ফাঁসির আদেশ দেয়া হয়। ২০০৭ সালের ৩০ মার্চ ফাঁসি কার্যকর করা হয়।
কেয়ার

কেয়ার বিশ্বের অন্যতম বৃহৎ রিলিফ সংস্থা। ৭০টি দেশে এদের শাখা আছে।
কেয়ার বাংলাদেশ একটি আন্তর্জাতিক সংস্থা। অন্য অনেক কাজের পাশাপাশি স্থানীয় সরকার শক্তিশালীকরণের লক্ষ্যে সৌহার্দ্য নামের একটি প্রকল্প বাস্তবায়ন করছে।
উন্নয়নশীল বিশ্বে জীবন মান উন্নয়নে বিশেষ অবদানের জন্য ব্যক্তি বা গোষ্ঠীকে বেসরকারি ত্রান ও উন্নয়ন সংস্থা কেয়ার (CARE = Co-operative American Relief Everywhere) এর পক্ষ থেকে এই পুরস্কার প্রদান করা হয়।
রংপুর সদর উপজেলা

রংপুর সদর বাংলাদেশের রংপুর জেলার অন্তর্গত একটি উপজেলা।
রংপুর সদর উপজেলার আয়তন ১৪৭.০৪ বর্গ কি.মি.। উত্তরে গংগাচড়া উপজেলা, দক্ষিণে মিঠাপুকুর উপজেলা, পূর্বে কাউনিয়া উপজেলা ও পীরগাছা উপজেলা, পশ্চিমে তারাগঞ্জ উপজেলা ও বদরগঞ্জ উপজেলা। উপজেলা শহর ঘাঘট নদীর তীরে অবস্থিত। ১৫টি ওয়ার্ড ও ১০৯ মহল্লা নিয়ে গঠিত। আয়তন ৪২.৫৭ বর্গ কি.মি.।
রংপুর সদর থানা সৃষ্টি হয় ১৮৭৭ সালে। বর্তমানে এটি উপজেলা। এখানে ৫টি ইউনিয়ন, ৫১টি মৌজা, ৫৮টি গ্রাম রয়েছে।
জনসংখ্যাঃ ২৫১৬৯৯; পুরুষ ৫২.৩১%, মহিলা ৪৭.৬৯%। জনসংখ্যার ঘনত্ব প্রতি বর্গ কি.মি. ৫৯১৩ জন।
বদরগঞ্জ উপজেলা

বদরগঞ্জ উপজেলা বাংলাদেশের রংপুর জেলার একটি প্রশাসনিক এলাকা। বদরগঞ্জ থানা রূপে আত্মপ্রকাশ করে ১৭৯৩ সালে এবং উপজেলা হিসেবে ১৯৮৩ সালে যাত্রা শুরু করে।
জনশ্রুতি আছে, মরমী সাধক হযরত বদরউদ্দিন শাহের নামানুসারে বদরগঞ্জের নামকরণ করা হয়েছে। তার সমাধি শহরের মাঝখানে অবস্থিত। অনেকে আবার বদর যুদ্ধের নাম এখানে উল্লেখ করেন।
বাংলা বিজয়ের পর, তুর্কি সেনাপতি ইখতিয়ার উদ্দিন মুহাম্মদ বিন বখতিয়ার খিলজি তার ঘোড়াদের খাওয়ানোর জন্য ১২০৩ খ্রিস্টাব্দে তিব্বত আক্রমণের সময় মানসিংহপুর, মাদাই খামারের একটি মাঠে থামেন। সেই ঘটনার পর মাঠের নাম হয় 'বখতিয়ার ডাঙ্গা'। পরে এর নাম হয় বদরগঞ্জ।
বাংলাদেশের স্বাধীনতা যুদ্ধের সময় বদরগঞ্জের ঝাড়ুয়ার বিল ও পদ্মপুকুরে গণহত্যার ঘটনা ঘটে।
বদরগঞ্জ উপজেলা রংপুর শহর থেকে পশ্চিমে, দিনাজপুর জেলার পার্বতীপুর উপজেলার পূর্বে অবস্থিত। এর দক্ষিণে মিঠাপুকুর উপজেলা এবং উত্তরে নীলফামারী জেলার জলঢাকা উপজেলা অবস্থিত। উত্তর অক্ষাংশে ২৫°৩২' ও ২৫°৪৬'  এবং পূর্ব দ্রাঘিমাংশে  ৮৮°৫৬' ও ৮৯°১০' অবস্থিত। এর আয়তন ৩০১,২৯ বর্গকিলোমিটার।
প্রত্নতাত্ত্বিক নিদর্শন ও প্রত্নসম্পদগুলোর মধ্যে রাধানগর ইউনিয়নের লাল দীঘির পাড়ে নয় গম্বুজ মসজিদ, কুতুবপুর ইউনিয়নে কুতুব শাহের সমাধি, বখতিয়ার ডাঙ্গা, মানসিংহপুরের ভীম গড়, মাধাই খামার, দিলালপুরের জমিদার বাড়ি। 
বদরগঞ্জ উপজেলার মোট জনসংখ্যা ২৫৭৮৪৬ জন। তার মধ্যে পুরুষের সংখ্যা ১৩২৬১১ জন এবং নারীর সংখ্যা ১২৫২৩৫ জন। এই উপজেলায় মুসলিম সংখ্যা ২২৫৫০২ জন এবং হিন্দু ধর্মাবলম্বীদের সংখ্যা ৩০০৭৩ জন। এছাড়াও অন্যান্য ধর্মাবলম্বীর সংখ্যাও বিশেষ অবস্থান নিয়ে আছে।
বদরগঞ্জ উপজেলার শিক্ষার গড় অনুপাত ৫১.৩৬%। পুরুষ শিক্ষার হার ৫৬.৮৩% এবং নারী শিক্ষার হার ৪৫.৯%। বদরগঞ্জে ৭টি কলেজ, ৫৩টি মাধ্যমিক বিদ্যালয়, ১৬১টি প্রাথমিক বিদ্যালয়, ৪১টি মাদ্রাসা রয়েছে। এগুলোর মাঝে উল্লেখযোগ্য বদরগঞ্জ সরকারি কলেজ, বদরগঞ্জ মডেল বহুমুখী উচ্চ বিদ্যালয়, বদরগঞ্জ সরকারি বালিকা উচ্চ বিদ্যালয়, খাগড়াবন্দ আদর্শ বিদ্যা নিকেতন, বকশিগঞ্জ হাইস্কুল ও কলেজ এবং বদরগঞ্জ ওয়ারেছিয়া ইসলামিয়া আলিম মাদ্রাসা বিশেষভাবে উল্লেখযোগ্য।
বদরগঞ্জ উপজেলার মোট জনসংখ্যার ৬৯.৫৪ শতাংশ জীবিকা হিসেবে কৃষির উপর নির্ভরশীল। তবে ৩.৩২% শ্রমিক, ০.৪৮% শিল্প, ১৩.৮% ব্যবসা, ৪.৫৮% সরকারি চাকরিজীবী বসবাস করেন। এখানকার প্রধান শস্য ধান, পাট, গম, আলু, সরিষা, তামাক, শাকসবজি, ছাড়াও কাউন, তিল, ডালের উৎপাদন হয়ে থাকে। এই এলাকার প্রধান ফল আম, কাঁঠাল, লিচু, কলা, বড়ই, জাম, আতা ও জামরুল বিশেষভাবে উল্লেখযোগ্য।
কাউনিয়া উপজেলা

কাউনিয়া বাংলাদেশের রংপুর জেলার অন্তর্গত একটি উপজেলা। এটি তিস্তা নদীর তীরে অবস্থিত। এখানে রেলওয়ে জংশন রয়েছে।
কাউনিয়া ২৫.৭৭০৮ ডিগ্রি উত্তর এবং ৮৯.৪১৬৭ পূর্ব অক্ষাংশে অবস্থিত। রংপুর জেলায় অবস্থিত কাউনিয়া উপজেলার আয়তন ১৪৭.৬ বর্গ কিলোমিটার। এর উত্তরে লালমনিরহাট সদর উপজেলা ও গংগাচড়া উপজেলা, দক্ষিণে পীরগাছা উপজেলা, পুর্বে কুড়িগ্রাম জেলার রাজারহাট উপজেলা এবং পশ্চিমে রংপুর সদর উপজেলা। এটি তিস্তা নদীর তীরে অবস্থিত। বর্তমানে কাউনিয়া উপজেলার বেশ কিছু অংশ তিস্তা নদীতে মিশে গেছে।
এই উপজেলায় মোট ছয়টি ইউনিয়ন আছে ইউনিয়নসমূহ হলোঃ
কাউনিয়ার মূল নদী তিস্তা ও বুরাইল। কাউনিয়ায় ছয়টি ইউনিয়ন আছে। এগুলো হচ্ছে- হারাগাছ, সারাই, কুর্ষা, শহীদবাগ, বালাপাড়া এবং মধুপুর। কাউনিয়ায় ৮৯ টি মৌজা এবং ৭৮ টি গ্রাম আছে।
রংপুর জেলার ইতিহাস গ্রন্থে বলা হয়েছে যে, অতিতে এখানে কাউনিয়া নামে একটি ঐতিয্যবাহি বর্ধিষ্ণু গ্রাম ছিল। যা তিস্তা নদীর করাল গ্রাসে বিলিন হয়ে গেছে। উক্ত গ্রামের নাম অনুসারে এ এলাকার নাম হয়েছে কাউনিয়া। অন্য এক জনশ্রুতিমতে, এ এলাকায় কাউনি নামক এক প্রকার দানাদার খাদ্য শস্য প্রচুরভাবে চাষ হত এবং চাহিদাও ছিল প্রচুর। চাষাবাদ নিয়ে এলাকায় নানান রকম বিবাদ এবং মারামারী সংঘটিত হওয়ার কারণে এ এলাকার ব্যাপক পরিচিত ঘটে। কাউনি শব্দের সাথে ইয়া প্রত্যয় হিসাবে কাউনিয়া নামের প্রচলন হয় বলে জানা যায়। এছাড়াও ১৭৬৯ খ্রিঃ রংপুরে ছিয়াত্তরের মম্বন্তর বা দুর্ভিক্ষ হয়। এ সময় রংপুরে ইংরেজ তত্ত্বাবধায়ক ছিলেন মিঃ গ্রুস। তিনি কাউনিয়া এলাকা থেকে রংপুরে খাদ্য শষ্য আমদানি করার জন্য কাউনিয়ায় আড়ত গড়ে তুলেছিলেন। যেখানে ইংরেজ, ফরাসী ও আরমানিয়াম বণিকেরাও ব্যবসা করতেন। খাদ্য শস্য পরিবহনের জন্য ব্যবহৃত হত গরুর গাড়ী। গরুর গাড়ীকে বলা হত কাউকার্ট। এই কাউকার্ট শব্দ থেকেও অপভ্রংশের মধ্য দিয়ে কাউনিয়া নামের উৎপত্তি হয়েছে বলে জনশ্রুতি আছে।
কাউনিয়ায় ২৫৫০০ জন লোক বাস করে। (১৯৯১ সালে ছিল ১১১২৫ জন)এরমধ্যে ৫২.৫% পুরুষ এবং ৪৭.৫% মহীলা। জনসংখ্যার ঘনত্ব ১৭১৪ প্রতি বর্গ কিমি।
কাউনিয়া উপজেলা শিক্ষায় অনেক এগিয়ে। অত্র উপজেলার প্রায় ৮০% মানুষ শিক্ষিত।
কলেজ
মাধ্যমিক বিদ্যালয়
প্রাইমারি স্কুল
মাদরাসা
কাউনিয়া উপজেলার সমগ্র জায়গায় উর্বর জমি। বিস্তীর্ন সম ভূমি। এখানকার অধিকাংশ মানুষ কৃষি কাজে লিপ্ত থাকে। পাশাপাশি পেশাজীবি চাকরিজীবী বিভিন্ন মানুষের বসবাস। কাউনিয়া উপজেলার পাশ দিয়ে তিস্তা নদী বয়েগেছে। যার ফলে এখানকার মাটি উর্বর। ধান চাষ প্রধান কৃষি কাজ হিসাবে বিবেচিত। এখানে প্রচুর ধান উৎপাদিত হয়। বছরে দুবার ধান চাষ করা হয়। অমন চাষ পদ্ধতি এবং ইরি চাষ পদ্ধতি। এখানে কলা প্রচু জন্মে। এখনকার কলা সারা বাংলাদেশে চালান হয়। কলা চাষের পাশাপাশি সবজি চাষ করে। সবজি চাষ এখানকার মানুষের অর্থনীতির অন্যতম ক্ষেত্র।
কোম্পানি কমান্ডার ৬নং সেক্টর।
মিঠাপুকুর উপজেলা

মিঠাপুকুর উপজেলা বাংলাদেশের রংপুর জেলার একটি প্রশাসনিক এলাকা। মিঠাপুকুর থানা সৃষ্টি হয় ১৮৮৫ সালে। এটি বাংলাদেশের দ্বিতীয় বৃহত্তম উপজেলা।
মিঠাপুকুর উপজেলা আয়তন ৫১৫.৬২ বর্গ কি.মি.। এর উত্তরে রংপুর সদর উপজেলা ও পীরগাছা উপজেলা, দক্ষিণে পীরগঞ্জ উপজেলা ও সাদুল্লাপুর উপজেলা, পূর্বে পীরগাছা উপজেলা ও গাইবান্ধা জেলার সুন্দরগঞ্জ উপজেলা এবং পশ্চিমে বদরগঞ্জ উপজেলা ও দিনাজপুর জেলার নবাবগঞ্জ উপজেলা। এখানকার প্রধান নদীঃ যমুনেশ্বরী নদী, ঘাঘট নদী, আখিরা নদী। মূল উপজেলা শহরটি ৫টি মৌজা নিয়ে গঠিত; যার আয়তন ৬.৩৬ বর্গ কি.মি.।
এখানেঃ ইউনিয়ন - ১৭টি, মৌজা - ৩১০টি, গ্রাম - ৩১৩টি, ওয়ার্ড -১৫৩ টি।
জনসংখ্যা ৫২৭৪৫৭; পুরুষ ৫২.৬৪%, মহিলা ৪৭.৩৬% । জনসংখ্যার ঘনত্ব প্রতি বর্গ কি.মি. ১৫০০। 
ঢাকা-রংপুর মহাসড়ক সংলগ্ন মিঠাপুকুর বাস স্ট্যান্ডের পশ্চিম পার্শ্বে অবস্থিত মৌজা- কাশীপুর -২৫৩, কৃষ্ণপুর -১২২, খঃনং-৭,৮,১২,১৬,দাগ নং-১২৭,১২৮/১২৬=১৩.৯৪ একর এবং ২৩৩,১৫৪=০.৭২ মোট জমি ১৪৬৬একর। 
(ক) জেলা সদর হতে উপজেলা সদরের দূরত্বঃ ২৪ কি.মি., বাস ও রিক্সা (সড়ক পথে)। 
(খ) ইউনিয়নের নাম, উপজেলা হতে দূরত্বঃ 
০১। খোড়াগাছ,২৫কি.মি. রিক্সা,ভ্যান,মটর সাইেকল ও বাই সাইকেল যোগে। (পাকা রাস্তা) ০২। রাণীপুকুর,২০কি.মি. ঐ ০৩। পায়রাবন্দ,১২কি.মি. বাস, ট্রাক,মটর সাইকেল, রিক্সা,ভ্যান,ও বাই সাইকেল ইত্যূর্ণ পাকা রাস্তা)।
৪।ভাংনী,২৫কি.মি. ঐ ০৫। বালারহাট,২০কি.মি. রিক্সা,ভ্যান,মটর সাইকেল ও বাই সাইকেল যোগে। 
০৬। কাফ্রিখাল,১৫কি.মি. ঐ 
০৭। লতিবপুর,০৭কি.মি. ঐ 
০৮। চেংমারী,০৯কি.মি. ঐ 
০৯। ময়েনপুর,১৩কি.মি. ঐ 
১০। বালুয়ামাসিমপুর,১৯কি.মি. ঐ এবং বাস যোগে 
১১। বড়বালা,২২কি.মি. ঐ 
১২। মিলনপুর,২৬কি.মি. 
১৩। গোপালপুর,০৯কি.মি. ঐ ১৪। দূর্গাপুর,০৪কি.মি. ঐ 
১৫। বড় হযরতপুর,০৮কি.মি. ঐ 
১৬। মির্জাপুর,১২কি.মি. ঐ 
১৭। ইমাদপুর,১৮কি.মি. ঐ
(ক) কৃষিজীবী:২৪৮৬২২ জন
(খ) কৃষি শ্রমিক:১২৪১৪৭ জন
(গ) অকৃষিজীবী:৪৮৯০৩ জন
(ঘ) চাকুরীজীবী:৩৯৭০৯ জন
(ঙ) ব্যবসায়ী:৬২৪০১ জন
(চ) অন্যান্য:৫৬৭৫ জন
উপজাতীর নাম (উপজেলার লোক সংখ্যার কত ভাগ):
(ক)সাঁওতাল (মুরমু,মারডী,কিস্কু,সরেন,হেমরন,চোর, বাস্ক,হাসদা,টুডু): ৩২৫১ জন।
(খ) উড়াও (খালকো, টপ্য,মিনজি,তিগ্যা,লাকড়া,মাহালী,কুজুর,ধানায়ার বাকলা,তির্কী,এককা,কেরকাটা,বেক,কিসপট্রা, খেশ,গিধী, খাঁ, খা, বাড়া,লিডুয়ার:১২,২৬৫ জন। (গ) মুন্ডা: ১৫০২ জন।
মোট : ১৭,০১৮ জন।
উপজেলার মোট লোক সংখ্যার ৩%।
(ক)মসজিদ : ৮৬০টি 
(খ)মন্দির: ১৪০টি। 
মিঠাপুকুর উপজেলায় ডাকবাংলা ২টি।
মিঠাপুকুর উপজেলা সদরে একটি, অপরটি পায়রাবন্দে বেগম রোকেয়া স্মৃতি কেন্দ্রে অবস্থিত।
খাদ্য ও গুদামের সংখ্যা:৩ টি, ধারনক্ষমতা-সাধারন:১৫০০ মেঃটন,
সর্বোচ্চ:১৯৫০ মেঃটন। 
বিদ্যুতের চাহিদার পরিমান : ১৩মেঃওয়াট, সরবরাহ পাওয়া যাচ্ছেঃ ৫/৬ মেঃওয়াট, মোট গ্রামের সংখ্যাঃ ২৯৯টি, বিদ্যুতায়িত গ্রামের সংখ্যাঃ ২১৫টি, প্রক্রিয়াধীনঃ ৮৪টি।
প্রধান প্রধান ফসল : ধান,পাট, ভুট্টা,আখ,আলু,বিভিন্ন প্রকার সবজি
শিক্ষা প্রতিষ্ঠানঃ
(ক)প্রাথমিক বিদ্যালয়ঃ ২৬৮ টি।
(খ)নিম্ন মাধ্যমিক বিদ্যালয়ঃ ২০ টি।
(গ)মাধ্যমিক বিদ্যালয়ঃ ৮৫ টি।
(ঘ)মাদ্রাসাঃ৫২ টি।
(ঙ)কারিগরি বিদ্যালয় ও মহাবিদ্যালয়ঃ ৫ টি।
(চ)কিন্ডার গার্ডেনঃ ৪০ টি।
(ছ)ইবতেদায়ী মাদ্রাসাঃ ৫০ টি।
(জ)ব্রাক প্রাথমিক বিদ্যালয়ঃ ৩৯ টি।
(ঝ)কলেজঃ ১৬ টি।
মিঠাপুকুরে কয়েকটি ডিগ্রী কলেজ সহ অনেকগুলো শিক্ষাপ্রতিষ্ঠান রয়েছে।
মাদ্রাসা সমুহঃ
শিক্ষাঃ
পীরগাছা উপজেলা

পীরগাছা বাংলাদেশের রংপুর জেলার অন্তর্গত একটি উপজেলা।
রংপুর মহানগরের পূর্বে অবস্থিত পীরগাছা উপজেলা। পীরগাছার উত্তরে কাউনিয়া ও রাজারহাট উপজেলা, পূর্বে তিস্তা নদী ও রাজারহাট উলিপুর উপজেলা, দক্ষিণে- মিঠাপুকুর উপজেলা - ও সুন্দরগঞ্জ উপজেলা, পশ্চিমে রংপুর সদর ও মিঠাপুকুর উপজেলা।
রংপুর মহানগর থেকে পীরগাছা উপজেলা শহরের দূরত্ব প্রায় ২১ কি.মি.। (এই উপজেলায় কোন পৌরসভা নেই।)
এই উপজেলাটি মোট ৯ টি ইউনিয়নে বিভক্তঃ
পীরগাছা উপজেলার নামকরণ নিয়ে লোক মুখে ভিন্ন ভিন্ন কথা শোনা যায়। বেশির ভাগ লোকের মুখে জানা যায়, উপজেলার সদর ইউনিয়ন ভবনের পশ্চিমে পীরগাছা টু সরকার'টারি মেইন রোড-এর পাশে অনেক বছর আগে (প্রায় দুইশত বছর)আগে একজন পীর সাহেব ছিলেন। উনি যে স্থানে থাকতেন, সে স্থানে রাতে আলোর ব্যবস্থা করার জন্য একটি বাশেঁর খুটির উপর কুপি রাখতেন। সেই বাশেঁর খুটিকে রংপুরের আঞ্চলিক ভাষায় গছা বলে। পরবর্তীতে কোন এক সময় পীর চলে যাওয়ার পর, তার ব্যবহৃত সেই গছাটি রেখে যায়। তখন সবাই বলতো পীরের গছা। এভাবে কালের আবর্তে এ স্থানটির নাম হয়ে যায় পীরগাছা।
মোট জনসংখ্যা ৩২৯,৬৪৪ জন আদমশুমারি- ২০১১ অনুযায়ী। (২০১১ সালের আদমশুমারি অনুযায়ী পীরগাছা উপজেলা শহরের আয়তন ১৪ কিলোমিটার। আর এই ১৪ কিলোমিটারের মধ্যে জনসংখ্যার বসবাস প্রায়-২৪ হাজার,-২০১১) {সূত্র: পীরগাছা উপজেলা বাংলাপিডিয়া}। এই উপজেলায় মুসলমান, হিন্দুসহ অন্যান্য ধর্মের মানুষ একসাথে মিলেমিশে বসবাস করে।
উপজেলার অধিকাংশ মানুষ কৃষি কাজে জড়িত।
এছাড়াও অনেকে ব্যবসা,শিক্ষকতা,সরকারি-বেসরকারি চাকুরি,মাছ চাষ ইত্যাদি কাজে নিয়োজিত।
পীরগাছা উপজেলার উল্লেখযোগ্য নদ-নদী সমূহ:
এই উপজেলার যোগাযোগব্যবস্থা বেশ ভালো।রাজধানী ঢাকা থেকে বিভাগীয় শহর রংপুর সাতমাথা হয়ে পীরগাছা খুব সহজে আসা যায়, এবং রংপুরের সাথে সড়ক ও রেল যোগাযোগ বিদ্যমান। 
তাছাড়া উপজেলার সঙ্গে সরাসরি রাজধানী ঢাকার রেল যোগাযোগ অব্যাহত আছে। উপজেলার প্রায় সকল প্রধান সড়কসমূহ পাকা।
পীরগাছা উপজেলায় বেশ কয়েকটি পেট্রল পাম্প আছে।
উপজেলায় তিনটি রেলস্টেশন আছে। যথা:
পীরগাছা উপজেলার শিক্ষার হার প্রায় ৫৮.২১%। 
পীরগাছা উপজেলা সদরে ৫০ শয্যা বিশিষ্ট একটি হাসপাতাল রয়েছে। এছাড়াও বেশ কিছু ইউনিয়ন পরিবার পরিকল্পনা কেন্দ্র ও ডায়াগনস্টিক সেন্টার রয়েছে।
অর্থকারী'ফসল: কৃষি নির্ভর এই উপজেলায় আলু, ধান, গম, পাট, ভুট্টা, কলা, রসুন, বেগুন, মরিচ সহ অন্যান্য ফসল চাষ হয়।
শিল্প-কারখানা: এই উপজেলায় কৈকুড়ী(চৌধুরাণী) ইউনিয়নে একটি জুট মিল।
পীরগাছা দুধিয়াবাড়ীতে সুতা থেকে পাপোশ তৈরির একটি কারখানা। কদমতলী, দেউতি বাজার,বড়দগাহ এবং সাতদরগাবাজারে ৪টি কোল্ডস্টোরেজ আছে। আরও আছে পুরো উপজেলা জুরে অসংখ্য ইটভাটা।
চৌধুরাণী ও পীরগাছা বাজারে চিড়া ও মুড়ির মিল আছে। পীরগাছা বটতলীতে আইসক্রিম ফ্যাক্টরি। আরও আছে অনেক মুরগীর খামার, মাছের খামার,গরুর খামার,হাঁসের খামার ইত্যাদি।
পীরগাছা উপজেলার উল্লেখযোগ্য হাট-বাজার সমূহ:
 ইত্যাদি।
তারাগঞ্জ উপজেলা

তারাগঞ্জ বাংলাদেশের রংপুর জেলার অন্তর্গত একটি উপজেলা।
উত্তরে নীলফামারী জেলার কিশোরগঞ্জ উপজেলা, দক্ষিণে বদরগঞ্জ উপজেলা, পূর্বে গংগাচড়া উপজেলা ও রংপুর সদর উপজেলা, পশ্চিমে নীলফামারী জেলার সৈয়দপুর উপজেলা।
তারাগঞ্জ উপজেলা ৫ টি ইউনিয়ন পরিষদ নিয়ে গঠিত:
১.আলমপুর ইউনিয়ন
২.কুর্শা ইউনিয়ন
৩.ইকরচালী ইউনিয়ন তারাগঞ্জ
৪.হাড়িয়ারকুঠি ইউনিয়ন
৫.সয়ার ইউনিয়ন
তারাগঞ্জ ১৯৮০ সালের পূর্ব পর্যন্ত বদরগঞ্জ থানার অন্তর্গত ছিল। ১৯৮০ সালের ১ জানুয়ারি বদরগঞ্জ থানার ৪০ টি গ্রাম নিয়ে তারাগঞ্জ থানা গঠন করা হয় এবং ১৯৮৩ সালে এটি উপজেলায় রুপান্তর হয়।উপজেলাটি রংপুর জেলার শহর হতে ২৬ কি:মি: পশ্চিমে অবস্থিত। পুর্বে এ উপজেলা বদরগঞ্জ উপজেলার অর্ন্তভূক্ত ছিল। কথিত আছে যে, বহুদিন আগে তারাবিবি নামে একজন পূন্যবতী মহিলা এখানে বাস করতেন।তারাগঞ্জ হাটের পার্শ্বেই তার মাজার বিদ্যমান। এ মাজারকে কেন্দ্র করে এখানে একটি বাজার গড়ে উঠে। পরবর্তীকালে উক্ত তারা বিবির নামানুসারে স্থানটির নাম হয় তারাগঞ্জ। জনশ্রুতি ছাড়া তারাগঞ্জ উপজেলার নামের সমর্থনে কোন ঐতিহাসিক তথ্য সংবলিত দলিল দস্তাবিজ পাওয়া যায়নি।
ফকির সন্নাসী বিদ্রোহের সময় ১৭৭২ সালের ৩০ ডিসেম্বর তারাগঞ্জ উপজেলার সয়ার ইউনিয়নের শ্যামগঞ্জ নামক স্থানে ইংরেজ বাহিনীর সাথে ফকির সন্নাসীদের তুমুল লড়াই হয়। এ লড়াইয়ে ইংরেজবাহিনী পরাজিত হয় এবং ইংরেজ সেনাপতি টমাস নিহত হয়।‘রংপুর বিদ্রোহ’ নামে খ্যাত কৃষক প্রজা বিদ্রোহে (১৭৮৩) বদরগঞ্জ ইউনিয়নে একটি বড় ঘাঁটি ছিল। নীল বিদ্রোহ (১৮৫৯) এ অঞ্চলের একটি ঐতিহাসিক ঘটনা। এছাড়াও তেভাগা আন্দোলন (১৯৪৬-৪৭), হাটতোলা আন্দোলনে (১৯৩৭-৪০) এ অঞ্চলের লোক সক্রিয় অংশ গ্রহণ করে। ১৯৭১ সালের ৩ ডিসেম্বর যমুনেশ্বরী নদীর উপর বরাতি ব্রিজে এক গণহত্যা সংঘটিত হয় এবং আগস্ট মাসে পাকসেনারা সয়ার ইউনিয়নের দাড়ার পাড় গ্রামের কয়েকজনকে আটক করে এবং পরে হত্যা করে। ১নং আলমপুরের মধুরামপুর দোলাপাড়ায় ১৪ এপ্রিল ১৯৭১ সালে ১১ জন নিরীহ মানুষ কে হত্যা করে পাকিস্তানি বাহিনীর সৈন্যরা। সেই গনহত্যা থেকে ভাগ্যের জোরে বেঁচে যান শাহজাহান মন্ডল বাদশা । নিহত ব্যক্তিদের স্মরণে বর্তমান সাংসদ আবুল কালাম আহসানুল হক চৌধুরী ডিউক সাহেবের সহযোগিতায় বদ্ধভূমির নির্মাণ কাজ সম্পন্ন হয়।
১.তারা বিবি
২.বীর মুক্তিযোদ্ধা এলাহী বকোস এমপি
নিশিপদ্ম (চলচ্চিত্র)

নিশিপদ্ম ১৯৭০ সালে মুক্তিপ্রাপ্ত একটি বাংলা চলচ্চিত্র। এই চলচ্চিত্রের মুখ্য ভূমিকায় অভিনয় করেছিলেন সাবিত্রী চট্টোপাধ্যায় ও উত্তম কুমার। অরবিন্দ মুখোপাধ্যায় ছবিটি পরিচালনা করেন। ছবিটি বিভূতিভূষণ বন্দ্যোপাধ্যায় রচিত "হিঙের কচুরি" ছোট গল্প অবলম্বনে তৈরি করা হয়।
ছবিটি ভারতের ১৮তম জাতীয় চলচ্চিত্র পুরস্কার অনুষ্ঠানে দুইটি পুরস্কার জেতে। মান্না দে "যা খুশি ওরা বলে" গানের জন্য সেরা প্লেব্যাক গায়ক এবং সন্ধ্যা মুখোপাধ্যায় "ওরে সকল সোনা মলিন হল" গানের জন্য সেরা প্লেব্যাক গায়িকা হিসেবে পুরস্কার জেতেন।
ছবিটিকে পরবর্তীতে ১৯৭২ সালে "অমর প্রেম" হিন্দিতে পুনর্নিমাণ করা হয়। এতে শক্তি সামন্তের পরিচালনায় মূল চরিত্রে অভিনয় করেন শর্মিলা ঠাকুর ও রাজেশ খান্না।
ইন্দ্রাণী (চলচ্চিত্র)

ইন্দ্রাণী হলো একটি জনপ্রিয় বাংলা প্রণয়ধর্মী চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ১৯৫৮ সালে এইচ এন সি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং পাহাড়ী সান্যাল।
ইন্দ্রাণী চলচ্চিত্রের সঙ্গীত পরিচালনা করেছেন নচিকেতা ঘোষ। গীত রচনা করেছেন গৌরীপ্রসন্ন মজুমদার। গানে কণ্ঠ দিয়েছেন গীতা দত্ত, হেমন্ত মুখোপাধ্যায়, ও মোহাম্মদ রফি।
ওয়েব ব্রাউজার

ওয়েব ব্রাউজার হলো এমন একটি সফটওয়্যার যার মাধ্যমে একজন ব্যবহারকারী যেকোনো ওয়েবপেইজ, ওয়ার্ল্ড ওয়াইড ওয়েবে অথবা লোকাল এরিয়া নেটওয়ার্কে অবস্থিত কোনো ওয়েবসাইটের যেকোনো লেখা, ছবি এবং অন্যান্য তথ্যের অনুসন্ধান, ডাউনলোড কিংবা দেখতে পারেন। কোনো ওয়েবসাইটে অবস্থিত লেখা এবং ছবি একই অথবা ভিন্ন ওয়েবসাইটের সাথে আন্তসংযুক্ত (হাইপারলিংক) থাকলে একটি ওয়েব ব্রাউজার একজন ব্যবহারকারীকে দ্রূত এবং সহজে এইসকল লিঙ্কের মাধ্যমে বিভিন্ন ওয়েবসাইটে অবস্থিত অসংখ্য ওয়েবপেইজের সাথে তথ্য আদান-প্রদানে সাহায্য করে। এভাবে ওয়েবপেজের ভিতরকার লেখা, ছবি, ভিডিও ইত্যাদির মধ্যে চলাচল করাকে "ব্রাউজিং" বলে।
ব্যক্তিগত কম্পিউটারের জন্য বিদ্যমান উল্লেখযোগ্য ওয়েব ব্রাউজারের মধ্যে আছে
ক্রোম, ফায়ারফক্স, সাফারি, ইন্টারনেট এক্সপ্লোরার এবং এজ প্রভৃতি।
ব্রাউজারের উৎপত্তি ১৯৮০'র দশকে।
ঘটোৎকচ

ঘটোৎকচ ভারতীয় মহাকাব্য মহাভারতের একটি চরিত্র। ইনি হস্তিনাপুরের রাজা পাণ্ডুর দ্বিতীয় পুত্র ভীমের রাক্ষস স্ত্রী হিড়িম্বার গর্ভজাত পুত্র। ঘটোৎকচ হিড়িম্বাপুরের (বৰ্তমানে ডিমাপুর) রাজা ছিল। তাকে আসামের কাছারিরা নিজেদের পূৰ্বপুরুষ বলে। কুরুক্ষেত্রের যুদ্ধতে তিনি পাণ্ডব পক্ষে যুদ্ধ করেন। তিনি কুরুক্ষেত্র যুদ্ধে পাণ্ডব পক্ষের একজন গুরুত্বপূর্ণ যোদ্ধা ছিলেন। যুদ্ধে তিনি কৌরব পক্ষে যথেষ্ট আতংকের সৃষ্টি করেন। চতুর্দশ রাতে কৌরব সেনাবাহিনীর ব্যাপক ধ্বংস সাধন করেছিলেন। ঘটোৎকচ অলম্বুশের মতো অনেক অসুরকে হত্যা করেছিলেন। অবশেষে তিনি কর্ণের হাতে অর্জুনকে বধের জন্য রাখা একাঘ্নি (বা এক-পুরুষ-ঘাতিনী) অস্ত্রে প্রাণ হারান।
ঘটোৎকচের স্ত্রী অহিলাবতী। তিনি অঞ্জনপর্বা, বর্বরীক, এবং মেঘবর্ণের জনক। তার দ্বিতীয় পুত্র অঞ্জনপর্বাও যুদ্ধে অংশগ্রহণ করে। ডিমাসা রাজ্যের রাজপরিবার নিজেদের ঘটোৎকচের বংশধর বলে।
তিনি মায়ের দিক থেকে অর্ধ-রাক্ষস ছিলেন। ফলে তার বিভিন্ন যাদুকরী ক্ষমতা ছিল যেমন উড়ার ক্ষমতা, আকার বৃদ্ধি বা হ্রাস এবং অদৃশ্য হয়ে যাওয়া।ঘটোৎকচের অস্ত্র ছিল গদা।
ঘটোৎকচ তাঁর রাক্ষস সৈন্যদলসহ কুরুক্ষেত্রের যুদ্ধে পাণ্ডবদের পক্ষে যুদ্ধ করেন। তাঁর পুত্র অঞ্জনপর্বাও তাঁর সঙ্গে যুদ্ধে অংশ নিয়েছিলেন।
যুদ্ধের তৃতীয় দিনে ঘটোৎকচ কৌরব যুবরাজ দুর্যোধনকে পরাজিত করেন। চতুর্থ দিনে ঘটোৎকচের সঙ্গে প্রাগজ্যোতিষ (বর্তমান আসাম) রাজ্যের রাজা ভগদত্তের তীব্র যুদ্ধ হয়, কিন্তু সূর্যাস্ত হয়ে যাওয়ায় জয়-পরাজয় ব্যতিরেকেই যুদ্ধ সমাপ্ত হয়। পরবর্তীতে সপ্তম দিনে ভগদত্ত ঘটোৎকচকে দ্বৈরথ যুদ্ধে পরাজিত করেন। অষ্টম দিনে ঘটোৎকচ দ্রোণাচার্য, অশ্বত্থামা, দুর্যোধন, জয়দ্রথসহ বহু কৌরব মহারথীকে পরাজিত করেন।
যুদ্ধের চতুর্দশ দিনে সূর্যাস্তের পরও যুদ্ধ চলছিল। রাত্রিতে রাক্ষসদের শক্তি বেড়ে যায় বলে এসময় ঘটোৎকচ অত্যন্ত শক্তিশালী হয়ে ওঠেন। কৌরবপক্ষ অবলম্বনকারী দুই রাক্ষস অলম্বুশ ও অলায়ুধ ঘটোৎকচের হাতে নিহত হন। এরপর ঘটোৎকচ কৃষ্ণের নির্দেশে কর্ণকে আক্রমণ করেন। ঘোরতর যুদ্ধের পর কর্ণ দেবরাজ ইন্দ্রের একাঘ্নী অস্ত্র ঘটোৎকচের দিকে নিক্ষেপ করলে এর আঘাতে ঘটোৎকচ নিহত হন। কিন্তু মৃত্যুর পূর্বে ঘটোৎকচ বিশালাকার ধারণ করায় তাঁর শব কৌরব সৈন্যবাহিনীর ওপরে পতিত হয় এবং এক অক্ষৌহিণী সৈন্য নিহত হয়।
এসকিউএল

এসকিউএল বা স্ট্রাকচার্ড কুয়েরি ভাষা হলো ডেটাবেজ ব্যবস্থাপনায় ব্যবহৃত একটি কুয়েরি ভাষা। এসকিউএল ব্যবহার করে ডাটাবেস তৈরি,ডাটাবেসের তথ্য হালনাগাদ,নতুন তথ্য সংযোজন,তথ্য বিয়োজন ইত্যাদি করা যায়।
এসকিউএল'র সর্বপ্রথম সংস্করণটি আইবিএম তৈরি করে এর স্যান জোসি গবেষণাগারে(বর্তমানে এলমাডেন গবেষণাকেন্দ্র)। ৭০'র দশকের প্রথমদিকে আইবিএম তার সিস্টেম আর প্রোজেক্ট এর অংশ হিসাবে এসকিউএল তৈরি করে। তখন এর নাম ছিল সিকুয়েল। এই সিকুয়েল ভাষাটিই সময়ের সাথে সাথে পরিবর্ধিত এবং পরিমার্জিত হয়ে বর্তমানে এসকিউএল(স্ট্রাকচার্ড কুয়েরি ল্যাংগুয়েজ) নামে পরিচিতি পেয়েছে। অনেক সফটওয়্যার পণ্য এখন এসকিউএল কে সাপোর্ট করে থাকে। বর্তমানে অবসংবাদীভাবে এসকিউএল'ই আদর্শ রিলেশন্যাল-ডেটাবেজ ভাষা।
১৯৮৬ সালে আমেরিকান ন্যাশনাল স্ট্যান্ডার্ডস ইন্সটিটিউট(অ্যানসি-) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন(আইএসও) এসকিউএল-৮৬ নামে এসকিউএল'র একটি আদর্শ প্রকাশ করে। আইবিএম ১৯৮৭ সালে সিস্টেমস অ্যাপলিকেশন আর্কিটেকচার ডেটাবেজ ইন্টারফেস(এসএএ-এসকিউএল) নামক এর নিজস্ব কর্পোরেট এসকিউএল আদর্শসমূহ প্রকাশ করে। ১৯৮৯ সালে অ্যানসি আবার এসকিউএল-৮৯ নামে এসকিউএল এর একটি বিস্তারিত আদর্শ প্রকাশ করে। এসকিউএল আদর্শের পরবর্তি স্ট্যান্ডার্ড এর নাম ছিল এসকিউএল-৯২ এবং এর সবচেয়ে আধুনিক সংস্করণটির নাম হলো এসকিউএল:২০০৩।
সিএনএন

কেবল নিউজ নেটওয়ার্ক , যা এর আদ্যাক্ষর সিএনএন (CNN) নামে বেশি পরিচিত, একটি মার্কিন যুক্তরাষ্ট্রভিত্তিক টেলিভিশন চ্যানেল। এটি সংবাদ ও সংবাদের বিশ্লেষণ সম্প্রচার করে থাকে। ২৪ ঘণ্টা ধরে এটি সংবাদ পরিবেশন করে থাকে। ১৯৮০ সালে টেড টার্নার এটি প্রতিষ্ঠা করেন। যুক্তরাষ্ট্রের জর্জিয়া অঙ্গরাজ্যের আটলান্টা শহরে এর প্রধান কার্যালয় অবস্থিত। ১৯৯০ সালের প্রথম উপসাগরীয় যুদ্ধের সময় বাগদাদ হতে সরাসরি সংবাদ সম্প্রচারের জন্য সিএনএন বিশ্বজুড়ে খ্যাতি অর্জন করে।
১ জুন ১৯৮০ সালে মার্কিন স্থানীয় সময় বিকেল ৫.০০ টায় সিএনএন সম্প্রচার কার্যক্রম শুরু করে।
জাতির জনক বঙ্গবন্ধু শেখ মুজিবুর রহমানের জন্মশতবার্ষিকী ও স্বাধীনতার সুবর্ণজয়ন্তী উপলক্ষ্যে বিশ্বব্যাপী বাংলাদেশকে তুলে ধরবে যুক্তরাষ্ট্র ভিত্তিক টেলিভিশন চ্যানেল ক্যাবল নিউজ নেটওয়ার্ক সিএনএন। চুক্তির মাধ্যমে বিশ্বব্যাপী জনপ্রিয় চ্যানেলটি বাংলাদেশের ব্যবসা-বাণিজ্যের অভূতপূর্ব সাফল্যের প্রামাণ্য চিত্র প্রদর্শন করবে। এছাড়াও করোনা ভাইরাস (কোভিড-১৯) মোকাবিলায় বাংলাদেশের সাফল্য, উন্নয়নশীল দেশের তালিকায় উন্নীত, উল্লেখযোগ্য পরিমাণে রেমিটেন্স অর্জন ও অন্যান্য বিষয় অডিও ভিজ্যুয়ালের মাধ্যমে প্রচার করবে সিএনএন। সংশ্লিষ্ট শিল্প ও সেবাখাতগুলো প্রচারণা কার্যক্রমের অর্থায়ন করবে এবং বাণিজ্য মন্ত্রণালয়ের আওতাধীন বাংলাদেশ বৈদেশিক বাণিজ্য ইনস্টিটিউট তদারকি করবে।
হিব্রু বাইবেল

হিব্রু বাইবেল (, ) (; Hebrew: , or ) বলতে ইহুদি ও খ্রিস্টানদের ধর্মীয় পুস্তকাবলীর পুরানো ইচ্ছাপত্রকে বোঝায়। হিব্রু বাইবেলকে ইহুদিরা তানাখ বলে থাকে।
গ্রন্থটির তিনটি অংশের আদ্যক্ষরের সমন্বয়ে তানাখ শব্দটি গঠিত: তোরাহ, নবিইম, কেতুবিম।
তানাখ ২৪টি পুস্তক নিয়ে গঠিত। এছাড়া ২৪ গৌণ নবীদের বইগুলো এর তালিকার অন্তর্ভুক্ত।
তোরাহ (תּוֹרָה, আক্ষরিক অর্থ ""শিক্ষা""), যার আরেক নাম পেন্টাটিউখ, বা ""মোশির পঞ্চপুস্তক""। তোরাহের ছাপানো সংস্করণকে প্রায় ""চামিশা চুমশেই তোরাহ""" ( ""তোরাহের পঞ্চ পঞ্চাশতম অনুচ্ছেদ"") বলা হয়।
"নেভি'ইম" ( , ""নবীগণ"") তোরাহ ও কেতুভিমের মাঝে তানাখের প্রধান অংশ। এই অংশে নিস্তারপর্ব থেকে ব্যাবিলনীয় বন্দিদশার আগ পর্যন্ত সমস্ত নবীদের বই বিদ্যমান রয়েছে।
The অতীতের নবীগণ ( )
The পরবর্তী নবীগণ ( )
বারো গৌণ নবীগণ (, "ত্রেই আসার", ""দ্বাদশ""), বারোজনের পুস্তক একটি গ্রন্থ হিসেবে গণ্য করা হয়।
"কেতুবিম" (, ""লেখা"") এগারোটি বই নিয়ে গঠিত।
ইহুদি গ্রন্থ ঐতিহ্য কর্তৃক কখনো কেতুভিমের ক্রম ঠিক করে দেওয়া হয়নি। ব্যাবিলনীয় তালমুদ (বাভা বাত্রা ১৪বি – ১৫এ) ক্রম হিসেবে রূথ, গীতাসংহিতা, ইয়োব, হিতোপদেশ, উপদেশক, পরমগীত, বিলাপ গাঁথা, দানিয়েল, ইষ্টের পুস্তক, ইষ্রা, বংশাবলি সাজিয়েছে।
তিবেরীয় মোশিরীয় রীতি, আলেপ্পো রীতি ও লেনিনগ্রাদ রীতি, এবং প্রায়শই পুরনো স্পেনিশ পুঁথিগুলোতে পুস্তকের ক্রম বংশাবলি, গীতাসংহিতা, ইয়োব, হিতোপদেশ, রূথ, পরমগীত, উপদেশক, বিলাপ গাঁথা, ইষ্টের, দানিয়েল ও ইষ্রা দেখানো হয়ে থাকে।
বরগুনা সদর উপজেলা

বরগুনা সদর বাংলাদেশের বরগুনা জেলার একটি প্রশাসনিক এলাকা।
উত্তরে বেতাগী উপজেলা, পটুয়াখালী জেলার মির্জাগঞ্জ উপজেলা ও পটুয়াখালী সদর উপজেলা, দক্ষিণে বঙ্গোপসাগর ও আমতলী উপজেলা, পূর্বে আমতলী উপজেলা, পশ্চিমে পাথরঘাটা উপজেলা ও বামনা উপজেলা।
বরগুনা সদর থানা উপজেলায় রূপান্তরিত হয় ১৯৮২ সালে; সাথে এটি পৌরসভার মর্যাদা পায়। ১০টি ইউনিয়ন, ৬২টি মৌজা, ১৯৯টি গ্রাম নিয়ে বরগুনা সদর উপজেলা গঠিত।
বরগুনা সদর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরগুনা সদর থানার আওতাধীন।
২০১১ সালের আদমশুমারি অনুযায়ী বরগুনা সদর উপজেলার মোট জনসংখ্যা ২,৬১,৩৪৩ জন। এর মধ্যে পুরুষ ১,২৮,৫৮০ জন এবং মহিলা ১,৩২,৭৬৩ জন। মোট পরিবার ৬২,৫৩৭টি।
২০১১ সালের আদমশুমারি অনুযায়ী বরগুনা সদর উপজেলার সাক্ষরতার হার ৫৮.৬%।
বরগুনা জেলার মূল অর্থনীতি কৃষি কাজ ও মাছ ধরা।
ফায়ার সার্ভিস ও সিভিল ডিফেন্স স্টেশন ১টি।
বিশ্ব ঐতিহ্যবাহী স্থান

বিশ্ব ঐতিহ্যবাহী স্থান বা ইউনেস্কো বিশ্ব ঐতিহ্যবাহী স্থান বিশেষ ধরনের (বন, পাহাড়, হ্রদ, মরুভূমি, স্মৃতিস্তম্ভ, দালান, প্রাসাদ বা শহর) একটি স্থান যা ইউনেস্কো কর্তৃক স্বীকৃত ও প্রণীত বিশ্ব ঐতিহ্যবাহী স্থানের তালিকায় লিপিবদ্ধ হয়েছে।
২০১৫ খ্রিস্টাব্দ পর্যন্ত বাংলাদেশের পাহাড়পুরের বৌদ্ধবিহার এবং বাগেরহাটের ষাটগম্বুজ মসজিদ - এ দুটি ঐতিহাসিক স্থানকে তালিকায় লিপিবদ্ধ করা হয়। এছাড়া মহাস্থানগড়, লালমাই-ময়নামতি, লালবাগ কেল্লা, হলুদ বিহার এবং জগদ্দল বিহার - এই পাঁচটি স্থানকে বিশ্ব ঐতিহ্য হিসেবে স্বীকৃতি দিয়ে এই তালিকায় অন্তর্ভুক্তির জন্য আবেদন করা হয়েছে (২০১৬ পর্যন্ত)। তদুপরি সুন্দরবনকে প্রাকৃতিক বিশ্ব ঐতিহ্য হিসাবে স্বীকৃতি দেয়া হয়েছে।
এ বিষয়ে ইউনেস্কোর একটি প্রকল্প রয়েছে যার নাম "আন্তর্জাতিক বিশ্ব ঐতিহ্য প্রকল্প"। এই প্রকল্পের আওতায় ২১টি রাষ্ট্র নিয়ে গঠিত "বিশ্ব ঐতিহ্য কমিটি" এই তালিকা প্রণয়নের কাজটি করে থাকে। এই সদস্য দেশগুলোকে প্রকল্পের "স্টেট পার্টি" বলা হয়। সদস্য দেশগুলো "জেনারেল এসেম্বলি অফ স্টেট পার্টিস" কর্তৃক একটি নির্দিষ্ট সময়ের জন্য নির্বাচিত হয়। এই কমিটি জাতিসংঘ নিরাপত্তা পরিষদের অনুরূপ।
এই প্রকল্পের কাজ হল বিশ্বের নানা স্থানে ছড়িয়ে থাকা অনন্যসাধারণ সাংস্কৃতিক ও প্রাকৃতিক গুরুত্ববিশিষ্ট স্থানসমূহ চিহ্নিত করা এবং তা একটি বৈশ্বিক তালিকায় নাম লিপিবদ্ধ করা। একইসঙ্গে তালিকাভূক্ত স্থানসমূহকে শ্রেণীভুক্ত করা হয়ে থাকে। ২০০৬ খ্রিস্টাব্দ পর্যন্ত এ ধরনের মোট ৮৩০টি স্থানের নাম বিশ্ব ঐতিহ্যবাহী স্থানের তালিকায় লিপিবদ্ধ করা হয়েছে। এর মধ্যে ৬৪৪টি সাংস্কৃতিক, ১৬২টি প্রাকৃতিক এবং ২৪টি মিশ্র শ্রেণীর। মোট ১৩৮টি রাষ্ট্রে এই স্থানগুলো অবস্থিত।
ইউনেস্কোর নীতি অনুসারে প্রতিটি ঐতিহ্যবাহী স্থানের একটি পরিচয়বাহী নম্বর দেওয়া হয়। বর্তমানে এই নম্বরের সংখ্যা ১২০০ ছাড়িয়ে গেছে যদিও স্থানের সংখ্যা আরও কম। প্রতিটি ঐতিহ্যবাহী স্থানের সমুদয় সম্পত্তি ও জমির মালিক ঐ স্থানটি যে দেশে অবস্থিত সেই দেশ। তবে এই স্থানগুলো রক্ষার দায়িত্ব বর্তায় আন্তর্জাতিক সম্প্রদায়ের উপর। তাই বিশ্ব ঐতিহ্যবাহী স্থান প্রকল্পের আওতাভুক্ত সকল রাষ্ট্রই প্রতিটি স্থান রক্ষার ব্যাপারে ভূমিকা নিতে পারে। কিছু বিশেষ শর্তসাপেক্ষে এই স্থানগুলোর রক্ষণাবেক্ষণের জন্য ইউনেস্কো গঠিত "বিশ্ব ঐতিহ্য ফান্ড" থেকে অর্থ সাহায্য দেয়া হয়।
২০০৪ সাল পর্যন্ত, সাংস্কৃতিক ঐতিহ্যের জন্য ছয়টি এবং প্রাকৃতিক ঐতিহ্যের জন্য চারটি মানদণ্ড ছিল। ২০০৫ সালে, দশটি মানদণ্ড মিলিয়ে একটি সেট করা হয়েছে। মনোনয়নপ্রাপ্ত সাইট "অসামান্য সার্বজনীন মান" এর হতে হবে এবং দশটি মানদণ্ডের নুন্যতম একটি শর্ত পূরণ করতে হবে।
অঞ্চল এবং তাদের শ্রেণিবিভাগ অনুযায়ী স্থানের তালিকাঃ 
<nowiki>*</nowiki> অনেক স্থান একাধিক দেশে অবস্থিত।
নোট: শুধুমাত্র দশ বা তার বেশি স্থানের অধিকারী দেশ দেখানো হয়েছে,
কৃষ্ণ সাগর

কৃষ্ণ সাগর হলো আটলান্টিক মহাসাগরের একটি প্রান্তীয় সাগর। এটি পূর্ব ইউরোপ, ককেসাস ও পশ্চিম এশিয়া দ্বারা বেষ্টিত এবং শেষ পর্যন্ত ভূমধ্যসাগর ও এজিয়ান সাগর এবং নানা প্রণালীর মাধ্যমে আটলান্টিক মহাসাগর-এর সাথে যুক্ত হয়। এটিকে বসফরাস প্রণালী মর্মর সাগর, ও দার্দানেলেস প্রণালী ভূমধ্যসাগর ও এজিয়ান সাগরের সাথে সংযুক্ত করে। এই সাগর পূর্ব ইউরোপ ও পশ্চিম এশিয়াকে বিভক্ত করে। কৃষ্ণ সাগর ক্রার্চ প্রণালী দ্বারা আজভ সাগরের সাথেও সংযুক্ত।
কৃষ্ণ সাগরের আয়তন (আজভ সাগর বাদ দিয়ে), সর্বোচ্চ গভীরতা , এবং পানির আয়তন । কৃষ্ণ সাগর পূর্ব-পশ্চিমে উপবৃত্তাকার ভাবে বুলগেরিয়া, জর্জিয়া, রোমানিয়া, রাশিয়া, তুরস্ক এবং ইউক্রেন দেশগুলোর মাঝে বিস্তৃত। 
এটি দক্ষিণে পন্টিক পর্বতমালা, পূর্বে ককেসাস পর্বতমালা, উত্তরে ক্রিমিয়ান পর্বতমালা, দক্ষিণ-পশ্চিমে স্ট্রান্ডঝা পর্বত, পশ্চিমে বালকান পর্বতমালা, উত্তর-পশ্চিমে ডোব্রোজিয়া মালভূমি দ্বারা ঘিরে আছে।
এর সর্বোচ্চ ব্যাপ্তি হলো দক্ষিণ থেকে পূর্বে ।এর চারিদিকে ওডেসা, সেভাস্টোপোল, সামসুন, ইস্তানবুলের মতো নানা গুরুত্বপূর্ণ শহর আছে।
কৃষ্ণ সাগরের সীমান্তে ইউক্রেন, রোমানিয়া, বুলগেরিয়া, তুরস্ক, জর্জিয়া এবং রাশিয়ার মতো দেশগুলো আছে। এ সাগরে ভালো পানি ভারসাম্য বিদ্যমান। এর থেকে প্রতি বছরে গড়ে প্রায় ৩০০ঘন কিমি (৭২ঘন মাইল) পানি বসফরাস প্রণালী ও দারদানেলাস প্রণালীর মাধ্যমে এজিয়ান সাগরে নির্গমন হয়।
ক্রিমিয়া

ক্রিমিয়া বা স্বশাসিত প্রজাতন্ত্রী ক্রিমিয়া (ইউক্রেনীয়: Автономна Республіка Крим, "আভ়্‌তনম্না রেস্পুব্লিকা ক্রি'ম্‌"; রুশ: Автономная Республика Крым "আভ়্‌তোনম্নায়া রেস্পুব্লিকা ক্রি'ম্"; ক্রিমীয় তাতার: Къырым Мухтар Джумхуриети (সিরিলীয় লিপিতে) Qırım Muhtar Cumhuriyeti (রোমান লিপিতে) ("ক্বে'রে'ম মুহতার জুম্‌হুরিয়েতি") ইউক্রেনের অন্তর্গত একটি স্বশাসিত প্রজাতন্ত্র। এই প্রজাতন্ত্রটি কৃষ্ণ সাগরের উত্তর উপকূলে অবস্থিত। প্রজাতন্ত্রটির রাজধানী: সিমফারোপোল
২০১৪ সালে ক্রিমিয়াকে রাশিয়া কর্তৃক দখল করা হয়েছে।
বর্তমানে ক্রিমিয়া ইউক্রেনের অংশ নয়, রাশিয়ার অংশ।
বিশ্ব মহাসাগর দিবস

৮ জুন তারিখকে আন্তর্জাতিক মহাসাগর দিবস হিসেবে পালন করা হয়। ১৯৯২ সালে এই দিবস পালন শুরু হয়েছিলো। সে বছর ব্রাজিলের রিও ডি জেনেরোতে সংঘটিত ধরিত্রী সম্মেলনে এই সিদ্ধান্ত নেওয়া হয়। ২০০৮ সালের পর থেকে জাতিসংঘ এই দিবসকে আনুষ্ঠানিকভাবে স্বীকৃতি দেয়।বিশ্বের পরিবেশ সুরক্ষার কাজে মহাসাগরের অবদান খুবই গুরুত্বপূর্ণ ।প্রাকৃতিক ভারসাম্য বজায় রাখার ক্ষেত্রে মহাসাগরের বিরাট গুরুত্ব যার তুলনা নেই। আন্তর্জাতিক মহাসাগর দিবসে যাতে আমরা মহাসাগরের গুরুত্ব আরো বেশি করে উপলব্ধি করতে পারি সেজন্য প্রয়োজনীয় পদক্ষেপ গ্রহণ করার একটি বিশেষ দিন।
ডিজেল

ডিজেল (ইংরেজি Diesel fuel ) এক ধরনের তরল জীবাশ্ম জ্বালানী। এটিকে খনিজ তৈল (পেট্রোলিয়াম) আংশিক পরিশোধনের মাধ্যমে পাওয়া যায়। অপেক্ষাকৃত কম দামের বলে এটিকে ডিজেল ইঞ্জিনযুক্ত ভারি যানবাহনে ব্যবহার হয়।
ডিজেলকে পেট্রলের চেয়ে উন্নততর জ্বলনক্ষম জ্বালানি হিসেবে গণ্য করা হয়।
জার্মান বিজ্ঞানী ও উদ্ভাবক রুডলফ ডিজেল তার ১৮৯২ সালে উদ্সংভাবিত কোচন-স্ফুরণ ইঞ্জিনের জন্য পরীক্ষা-নিরীক্ষা চালানোর সময় ডিজেল জ্বালানি আবিষ্কার করেন। বিজ্ঞানী ডিজেল আদিতে কয়লার ধূলিকে জ্বালানি হিসেবে ব্যবহার করে ইঞ্জিনটি চালানোর জন্য নকশা করেছিলেন। পরবর্তীতে তিনি অন্যান্য জ্বালানি যেমন উদ্ভিজ্জ তেল নিয়েও পরীক্ষা চালান। তিনি তার এই সমস্ত উদ্ভাবন ১৯০০ ও ১৯১১ সালের প্যারিস বিশ্ব মেলাতে উপস্থাপন করেন।